my en my my my my my my my en en my my my my my my my my my en my my my my my my my my en my ru my my my en en ru my ru my br my en en en en en en sv fr de de fr my my my my my my my my my my my my my hi en en my en en en en en en nl en my my my my my en my my my my my en en en en en en es en en en en en my my my my my my my my my en my my my my my my en my my my my my my my my en en en en en en en en en en en en en en en en en en en en en en
မျက်မှောက်ရေးရာ
ထိုင်းတော်ဝင်မိသားစု၊ ထိုင်းပြည်သူများနှင့် ထပ်တူဝမ်းနည်းကြောင်း နိုင်ငံတော်သမ္မတရုံးထုတ်ပြန်
နည်းပညာသတင်းတိုများ
ဓာတ်ပုံသတင်းများ
Advertisement
မျက်မှောက်ရေးရာ
ထိုင်းတော်ဝင်မိသားစု၊ ထိုင်းပြည်သူများနှင့် ထပ်တူဝမ်းနည်းကြောင်း နိုင်ငံတော်သမ္မတရုံးထုတ်ပြန်
ထိုင်းတော်ဝင်မိသားစု၊ ထိုင်းပြည်သူများနှင့် ထပ်တူဝမ်းနည်းကြောင်း နိုင်ငံတော်သမ္မတရုံးထုတ်ပြန်
Written by  Super User
Friday, October 14 2016 00:00
Rate this item
ရန်ကုန်၊ အောက်တိုဘာ ၁၃ ။      ။ ကမ္ဘာ့ ထီးနန်းသက်အရှည် ဆုံးဖြစ်သည့်ထိုင်း နိုင်ငံ ဘုရင်ဘူမိဘောသည် အောက် တိုဘာ ၁၃ရက် တွင် ကံတော်ကုန်နတ် ရွာစံမှုအပေါ် ထိုင်းတော်ဝင်မိသားစု၊ ထိုင်းပြည်သူများနှင့် ထပ်တူဝမ်းနည်း ကြောင်း မြန်မာနိုင်ငံ နိုင်ငံတော်သမ္မတ ရုံးက ထုတ်ပြန် လိုက်သည်။
သက်တော် ၈၈ နှစ်အရွယ်ရှိပြီ ဖြစ်သည့် ထိုင်းနိုင်ငံဘုရင် ဘူမိဘော သည် အောက်တိုဘာ ၁၃ ရက် ထိုင်း စံတော်ချိန် ညနေ ၃ နာရီ ၅၂ မိနစ် တွင်ဘန်ကောက်မြို့ရှိ iriraj ဆေးရုံ ၌ နတ်ရွာစံ ကံတော်ကုန်ကွယ်လွန် သွားခဲ့ခြင်းဖြစ်သည်။ ထိုင်းနိုင်ငံဘုရင် ကွယ်လွန် ကြောင်း သတင်းထုတ်ပြန်ပြီး ချိန်တွင် မြန်မာနိုင်ငံတော် သမ္မတရုံးက ထိုင်း တော်ဝင်မိသားစု၊ ထိုင်းပြည်သူများ နှင့် ထပ်တူထပ်မျှ ဝမ်းနည်းကြောင်း ထုတ်ပြန်ခဲ့ခြင်းဖြစ်သည်။
ထိုင်းဘုရင်ဘူမိဘောသည် ထိုင်း ပြည်သူများ၏ အထူးချစ်ခင် ယုံကြည် မှုကိုရရှိသူတစ်ဦးဖြစ်ပြီး ထိုင်းပြည် သူများအပေါ် သြဇာလွှမ်းနိုင်ကာ တိုင်းပြည်တည်ငြိမ်ရေး အတွက် ထိန်း သိမ်းနိုင်သူဟု သတ်မှတ်ခံရသူတစ် ဦးဖြစ်သည်။
ထိုင်းနိုင်ငံသည် မြန်မာနိုင်ငံနှင့် အိမ်နီးချင်းနိုင်ငံဖြစ်သည့် အပြင် မြန် မာရွှေ့ပြောင်းလုပ်သားများ အများဆုံး သွားရောက် အလုပ်လုပ်ကိုင်သည့် နိုင်ငံဖြစ်ပြီး မြန် မာပြည် အတွင်းရင်း နှီးမြှုပ်နှံမှုများ ရှိသည့် နိုင်ငံ တစ်နိုင်ငံ ဖြစ်သည်။
ထို့ကြောင့် ထိုင်းနိုင်ငံတည်ငြိမ် ရေး သည် မြန်မာနိုင်ငံ အတွက် အရေး ပါလှပြီး ထိုင်းနိုင်ငံတည်ငြိမ်အောင် ထိန်းကျောင်းသြဇာ လွှမ်းမိုးနိုင်သည့် ထိုင်းဘုရင်ဘူမိဘော အလွန်ထိုင်း နိုင်ငံ၏ နိုင်ငံရေး အခြေအနေသည် မြန်မာနိုင်ငံအပေါ် သက်ရောက်နိုင် ကြောင်း နိုင် ငံရေးလေ့လာသူများက သုံးသပ်ကြသည်။
နိုင်ငံရေး လေ့လာသုံးသပ်သူ ဦးကျော်လင်းဦးက "မင်းအပြောင်း အလွှဲကိစ္စက ထိုင်းနိုင်ငံရေးမှာ ဘယ် လောက် အထိ ရိုက်ခတ်နိုင်မလဲဆို တာကတော့ မြန်မာနိုင်ငံအနေနဲ့ စောင့်ကြည့်နေရ တဲ့သဘောတော့ ရှိပါတယ်။ အခုနတ်ရွာစံသွားတဲ့ ဘုရင်က လူထုရဲ့ထောက်ခံမှု၊ လူထုရဲ့ ချစ်ခင်မှုကို နှစ်ပေါင်း ၆၀ ကျော်ကြာ ရခဲ့တဲ့ဘုရင်ဖြစ်တယ်။
ထိုင်းနိုင်ငံအ တွင်း ဒီမိုကရေစီကို အားကောင်းရှင် သန်အောင်လုပ်ခဲ့တဲ့ ဘုရင်လည်းဖြစ် တယ်။ သူ့လက်ထက်မှာပဲ ဒီမိုကရေ စီကိုစိန်ခေါ်တဲ့ အခက်အခဲတွေလည်း ကြုံတွေ့ခဲ့ရတယ်။ ထိုင်းစစ်တပ်က အာဏာသိမ်းသလို ပါလီမန်မှာလည်း တစ်ပါတီ အားကောင်းပြီး လုပ်ချင် တာလုပ်တဲ့ ဝန်ကြီးချုပ်နဲ့လည်း ရင် ဆိုင်ခဲ့ပြီး အလှည့်အပြောင်းတွေ ကြား မှာ တိုင်းသူပြည်သားတွေ အကျိုးအ တွက်ပါးပါးနပ်နပ်ကိုင် တွယ်ခဲ့ တာ တွေ့ရ တယ်။
ဘုရင်ကြီးကွယ်လွန် သွားတော့ နောက်တက် လာမယ့်ဘုရင် က လူထုထောက်ခံမှု၊ လူထုချစ်ခင်မှု မရတဲ့အပြင် နိုင်ငံရေး အသိုင်းအဝိုင်း မှာ လည်း ဝေဖန်စရာဖြစ်နေ တဲ့အခြေ အနေဖြစ်တော့ ဒီအချက်က ပဲ ထိုင်း နိုင်ငံရဲ့တည်ငြိမ်ရေးကို အနှောင့်အ ယှက်ဖြစ်မလားလို့ စိုးရိမ်ပါတယ်" ဟု ပြောသည်။
ထိုင်းနိုင်ငံ ဘုရင်မင်းမြတ် ဘူမိဘော
၎င်းင်းကဆက်လက်ပြီး "အဲဒါ တွေကြောင့်ပဲ ထိုင်းနိုင်ငံမတည်မငြိမ် ဖြစ်ရင် ထိုင်းစီးပွားရေးကျမယ်။ ထိုင်း စီးပွားရေးကျရင် ထိုင်းနိုင်ငံမှာလုပ်ကိုင် နေတဲ့ စီးပွားရေးတွေထိခိုက်နိုင်မယ်။ အဲဒီလိုထိခိုက်ရင် မြန်မာနိုင်ငံက သွား ရောက်လုပ်ကိုင် တဲ့ ရွှေ့ပြောင်းလုပ် သားတွေ အတွက် အခက်အခဲဖြစ်မယ်။ နောက်တစ်ခုကထိုင်း နိုင်ငံအနေနဲ့ မြန်မာနိုင်ငံအတွင်းမှာ ရင်းနှီးမြှုပ်နှံ မှုတွေအနေနဲ့ သီလဝါမှာဆိုရင် ထိုင်း ကုမ္ပဏီ ၁၂ ခုလောက် စပြီးရင်းနှီး မြှုပ်နှံနေပြီး နောက် ထားဝယ်စီမံ ကိန်းမှာလည်း ထိုင်းကအဓိကရင်းနှီး မြှုပ်နှံနေသူဖြစ်တဲ့အတွက် ထိုင်းနိုင် ငံမတည်မငြိမ် မှုကြောင့် စီးပွားရေး ကျဆင်းလာရင် မြန်မာနိုင်ငံအတွင်း အကြီးစားရင်းနှီးမြှုပ်နှံမှုတွေ ထိခိုက် လာမှာကို စိုးရိမ်မိပါတယ်""ဟု ဒီမို ကရေစီတူဒေးသို့ သုံးသပ်ပြောကြား သည်။
နိုင်ငံရေးလေ့လာသုံးသပ်သူ ဦးရန်ကျော်က ""ထိုင်းနိုင်ငံဘုရင်က ပြည်သူတွေရဲ့ ချစ်ခင် ယုံကြည် မှုကို ရပြီး လူထုအပေါ် သြဇာရှိသူတစ် ဦးဖြစ်တယ်။
သူကံတော်ကုန်သွား တော့ ထီးနန်းသဘောအရ အိမ်ရှေ့ စံဖြစ်တဲ့သူက ဘုရင်နေရာဆက်ခံရမှာ ဆိုတော့ လက်ရှိအိမ်ရှေ့စံက ဘုရင် ဘူမိဘောလို လူထုချစ်ခင်တဲ့သူမ ဟုတ်ဘူး။ ဒါကတစ်ချက်။ နောက် ထိုင်းနိုင်ငံစနစ်က စည်းမျဉ်းခံဘုရင် စနစ်ဖြစ်တယ်။
တိုင်းပြည်ကိုအုပ်ချုပ် နေတာက ဝန်ကြီးချုပ်ဖြစ်တယ်။ ဒါ ကြောင့် အခု အိမ်ရှေ့စံက ဘုရင်အ ဖြစ်တက်လာရင် လည်း သိပ်ပြီးတော့ ဆိုးဆိုးရွားရွားဖြစ်လာမယ်လို့ ကျွန် တော့်အနေနဲ့တော့ မမြင်ပါဘူး။ နှစ် နိုင်ငံဆက်ဆံရေးအပိုင်းကတော့ ထိ ခိုက်ပျက်ပြားနိုင်တဲ့ အခြေအနေဖြစ် မလာနိုင်ပါဘူး။ ထိုင်းနိုင်ငံတည်ငြိမ် ရေးကတော့ အိမ်နီးချင်းတိုင်းပြည် အနေနဲ့တော့ အရေးကြီးပါတယ်""ဟု သုံးသပ်ပြောကြားသည်။
#Democracytoday
Read 171 times
Published in မျက်မှောက်ရေးရာ
Tagged under
Thailand King
Bhumibol Adulyadej
Latest from Super User
မြို့ပတ်ရထားစီး ပြည်ပခရီးသည် ထက်ဝက်ခန့် တက်လာ
မွန်ပြည်နယ်အတွင်း မိုးစပါးစိုက်ပျိုးစရိတ်ထုတ်ချေးငွေများ အပြည့်အဝပြန်လည်ရရှိမည်ဟုဆို
ဝမ်ပေါင်ကုမ္ပဏီမှ ကြေးနီသယ်ကားများကို လက်ပံတောင်းတောင်ဒေသခံများ ပိတ်ဆို့တားဆီး ဆန္ဒပြတောင်းဆို
ကလေးလုပ်သား ခြောက်သိန်းခန့် အန္တရာယ်ရှိ လုပ်ငန်းခွင်များတွင် အဆိုးရွားဆုံးပုံစံဖြင့် ခိုင်းစေခံနေရဟု ILO ဆို
ရန်ကုန်မြို့ပတ်ရထားများ မြန်နှုန်းမြှင့်မောင်းနှင်နိုင်ရန် ခရီးသည်နည်းပါးသောဘူတာအချို့ကို ဖျက်သိမ်းမည်
Related items
ထိုင်းဝန်ကြီးချုပ်ဟောင်း သက်ဆင် အစိုးရသစ်လက်ထက်တွင် မြန်မာနိုင်ငံသို့ ပထမဆုံးအကြိမ်လာရောက်
ထိုင်းနိုင်ငံမှ လွှဲပြောင်းပေးမည့် စစ်ဘေးရှောင် မိသားစုအချို့ကို လေးကေ့ကော်မြို့သစ်၌ နေရာချထားပေးမည်
ထိုင်းတွင် နိုင်ငံခြားခရီးသွားများရောက်ရှိသည့် တည်နေရာကိုခြေရာခံနိုင်သော ဆင်းကတ်များ ထုတ်ပေးရန်စီစဉ်
ထိုင်းရှိ မြန်မာကလေးများပညာသင်ကျောင်း အစိုးရအကူအညီလိုအပ်နေ
ရွှေလီမြို့တွင်ဖမ်းဆီးထားသော မြန်မာရွှေ့ပြောင်းလုပ်သား ၁၀၀ ကို တရုတ်နိုင်ငံတာဝန်ရှိသူများမှ ပြန်လည်လွှဲပြောင်းပေးအပ်
back to top
Job opportunity
no frame support
Job in Myanmar
Stay connected
RSS Vimeo Twitter Facebook Moby Picture
မျက်မှောက်ရေးရာ
အယ်ဒီတာ့အာဘော်
လူမျိုးစုရေးရာ
အထူးသတင်းပေးပို့ချက်
Advertisement
နိုင်ငံတကာသတင်းများ
နိုင်ငံတကာအထူးဆောင်းပါး
အထူးကဏ္ဍအစီအစဉ်
မှတ်တမ်းများ
ဖျော်ဖြေရေး
နယ်သတင်းများ
မန္တလေးသတင်းများ
မှုခင်းသတင်းများ
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
Copyright 2014 © Democracy Today Daily Newspaper | Myanmar News Network Co.,Ltd. All rights reserved.
Creation of OrientWebs!
Myanmar News Network
Login or Register
Remember Me
fb iconLog in with Facebook